Радой Ралин
Детето, което се къпело

chitanka.info

Пътник минавал край реката и чул викове за помощ от едно дете, което се давело.

— Абе, момче — захокал го той, — къпе ли се на такова място? Че питай по-напред хората, па тогава влизай във водата.

— Ако ще ме спасяваш, спасявай ме, после ще ми кажеш какво трябва да правя!

— Я го виж, нахалник, той ще ми дава команди! — възмутил се пътникът и си тръгнал.

Добре, че в минутата минал и друг пътник, който само при вида на давещото се дете с два подскока стигнал до реката и го извадил, та баснята завършва оптимистично, защото и без това трябва да ограничаваме детската смъртност.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.